stanford-oval/wikipedia huggingface dataset:
การเลือกตั้งนายกองค์การบริหารส่วนจังหวัดลำพูน พ.ศ. 2568
แหล่งข้อมูลอื่น

| ด ค ก(พ> ศ. 2567 ←) การเลือกตั้งนายกองค์การบริหารส่วนจังหวัดในประเทศไทย พ.ศ. 2568 (→ พ.ศ. 2569) |
| --- | --- | --- |
| ภาคเหนือ |  เชียงราย  เชียงใหม่  น่าน  แพร่  แม่ฮ่องสอน  ลำปาง  ลำพูน  |  |
| ภาคตะวันออกเฉียงเหนือ |  นครพนม  นครราชสีมา  บึงกาฬ  บุรีรัมย์  มหาสารคาม  มุกดาหาร  ศรีสะเกษ  สกลนคร  หนองคาย  หนองบัวลำภู  อำนาจเจริญ  |  |
| ภาคกลาง |  นครนายก  นครปฐม  นนทบุรี  พิจิตร  ลพบุรี  สมุทรปราการ  สมุทรสงคราม  สมุทรสาคร  สระบุรี  สิงห์บุรี  สุพรรณบุรี  |  |
| ภาคตะวันออก |  จันทบุรี  ฉะเชิงเทรา  ชลบุรี  ตราด  ปราจีนบุรี  ระยอง  |  |
| ภาคตะวันตก |  ประจวบคีรีขันธ์  |  |
| ภาคใต้ |  กระบี่  ตรัง  นราธิวาส  ปัตตานี  พังงา  พัทลุง  ภูเก็ต  ยะลา  สงขลา  สตูล  สุราษฎร์ธานี  |  |
 องค์การบริหารส่วนจังหวัด นายก อบจ.  สภา อบจ.
โรงเรียนสตรีทุ่งสง

โรงเรียนสตรีทุ่งสง เป็นโรงเรียนมัธยมศึกษาขนาดใหญ่ ตั้งอยู่ที่ เลขที่ 24 ถนนทุ่งสง-สุราษฎร์ธานี ตำบลปากแพรก อำเภอทุ่งสง จังหวัดนครศรีธรรมราช เป็นโรงเรียนรัฐบาลประจำอำเภอในสังกัด สำนักงานคณะกรรมการการศึกษาขั้นพื้นฐาน กระทรวงศึกษาธิการ
ประวัติโรงเรียน

แต่เดิมนั้นโรงเรียนมัธยมศึกษาสังกัดกรมวิสามัญศึกษาในอำเภอทุ่งสงมีอยู่เพียงแห่งเดียวเท่านั้น คือโรงเรียนทุ่งสงจัดการเรียนการสอน แบบสหศึกษา ต่อมาในปี พ.ศ. 2500   กรมวิสามัญศึกษาได้อนุมัติให้เปิดโรงเรียน สตรีทุ่งสงขึ้น โดยแยกเป็นเอกเทศจากโรงเรียนทุ่งสงเดิม พร้อมกับได้รับอนุมัติเงินงบประมาณประเภท กศ.ส. จำนวน 150,000 บาท  ให้สร้างอาคารเรียนแบบ 210 มีห้องเรียนเฉพาะชั้นบน จำนวน 5 ห้องเรียน ในที่ดินราชพัสดุ เลขที่ น.ศ.128 เนื้อที่  5ไร่3 งาน 32 8/10 ตารางวา  (ต่อมาได้รื้อถอนในปี 2524 เพื่อใช้สถานที่สร้างอาคาร 4 แบบ 418 ค) และได้เริ่มเปิดดำเนินการสอนในปี 2501 โดยรับโอนนักเรียนหญิงมาจากโรงเรียนทุ่งสงในระดับชั้นมัธยมศึกษาปีที่1มัธยมศึกษาปีที่ 2 และมัธยมศึกษา ปีที่ 3 (เทียบเท่าระดับประถมศึกษาตอนปลาย) พร้อมกับรับนักเรียนจากภายนอกจนเต็ม ชั้นละ 1 ห้องเรียน ห้องละ 45 คน จำนวน  3 ห้องเรียน  ใช้ชื่อว่า  “โรงเรียนสตรีทุ่งสง”  ซึ่งดำเนินงานในครั้งแรกโดย นายสวัสดี  ณ  พัทลุง  ครูใหญ่โรงเรียน ทุ่งสงในขณะนั้น มาปฏิบัติหน้าที่รักษาการในตำแหน่งครูใหญ่โรงเรียนสตรีทุ่งสง   ต่อมากรมวิสามัญศึกษา ได้แต่งตั้งให้    นางประนอม สังขมณี    ดำรงตำแหน่งครูใหญ่   เมื่อวันที่  17 สิงหาคม  2501
การพัฒนาโรงเรียน

หลังจากได้รับการก่อตั้งเป็นที่เรียบร้อยแล้วโรงเรียนสตรีทุ่งสงก็ได้รับการพัฒนาทางด้านห้องเรียนและจำนวนนักเรียนเรื่อยมา ดังนี้
ในช่วง 10 ปีแรก (2501 - 2510) ระดับชั้นเรียนยังคงมีเท่าเดิม คือ 3 ชั้นเรียน (ม.ศ.1- ม.ศ.3) แต่ละระดับมี 2 ห้องเรียน รวมเป็น 6 ห้องเรียน มีนักเรียนประมาณ 200 กว่าคน
ในปี พ.ศ. 2511 เมื่อได้รับการคัดเลือกให้เข้าอยู่ในโครงการปรับปรุงโรงเรียนมัธยมศึกษาในชนบท (คมช.) รุ่น 5 โรงเรียนก็ได้รับการอนุมัติให้ขยายห้องเรียนเพิ่มขึ้น คือ ชั้นมัธยมศึกษาปีที่ 1 ได้รับนักเรียนเพิ่มขึ้นทุกปี จนกระทั่งในปี พ.ศ. 2520 ได้ขยายชั้นเรียนชั้นมัธยมศึกษาปีที่ 1 เป็น 8 ห้องเรียน จึงมีนักเรียน ชั้น ม.ศ.1 จำนวน 8 ห้องเรียน ม.ศ.2 จำนวน 7 ห้องเรียน ม.ศ.3 จำนวน 7  ห้องเรียน รวม 22 ห้องเรียน นอกจากนี้แล้วใน พ.ศ. 2518- พ.ศ. 2520 ทางโรงเรียนยังได้เปิดสอนระดับมัธยมศึกษาตอนต้นผลัดบ่ายด้วย โดยเปิดสอนชั้นละ 6 ห้องเรียน เมื่อขึ้นปี พ.ศ. 2521 ได้ทำการยุบผลัดบ่ายทั้งหมด โอนนักเรียนมาเป็นภาคปกติ และเปิดสอนชั้นมัธยมศึกษา ปีที่ 1 (ม.1) ตามหลักสูตรมัธยมศึกษาตอนต้น พ.ศ. 2521 จำนวน 8 ห้องเรียน เปิดสอนระดับมัธยมศึกษาตอนปลาย ตามหลักสูตรมัธยมศึกษาตอนปลาย พ.ศ. 2518 ชั้นมัธยมศึกษาปีที่ 4 (ม.ศ.4) จำนวน 2 ห้องเรียน รับทั้งนักเรียนหญิงและนักเรียนชาย ในปีนี้จึงมีจำนวนห้องเรียน คือ ม.1 จำนวน 8 ห้องเรียน ม.ศ.1 จำนวน 8 ห้องเรียน ห้องเรียน ม.ศ.2  จำนวน 8 ห้องเรียน ม.ศ.3 จำนวน 13 ห้องเรียน ม.ศ.4 จำนวน 2 ห้องเรียน รวม 39 ห้องเรียน
สำหรับชั้น ม.ศ.1 และชั้น ม.ศ.4 นั้น ต่อมาได้ถูกยุบในปี 2522 และ 2525 ตามลำดับ คงเหลือจำนวน ชั้นเรียน ม.1 จำนวน 8 ห้อง ม.2 จำนวน 8 ห้องเรียน ม.3 จำนวน 8 ห้องเรียน ม.4 จำนวน 6 ห้องเรียน ม.5 จำนวน 6 ห้องเรียน และ ม.ศ.5 จำนวน 6 ห้องเรียน รวม 42 ห้องเรียน
โรงเรียนสตรีทุ่งสงได้เริ่มรับนักเรียนชายในระดับมัธยมศึกษาตอนปลายในปี พ.ศ. 2521 ในปี 2526  เป็นต้นมา หลักสูตรเก่าชั้นมัธยมศึกษาตอนต้นและตอนปลายได้หมดไป คงเหลือแต่หลักสูตรมัธยมศึกษาตอนต้น พ.ศ. 2521 และหลักสูตรมัธยมศึกษาตอนปลาย พ.ศ. 2524 ปัจจุบันมีจำนวนนักเรียน ม.ต้น  จำนวน 10 - 9 - 9 ห้องเรียน และนักเรียน ม.ปลาย 9 - 9 - 8 ห้องเรียน รวมทั้งหมด มี 54 ห้องเรียน มีจำนวนนักเรียนทั้งหมด 2,219 คน  โดยแยกเป็นนักเรียนหญิง 1,445 คน และนักเรียนชาย 774 คน ครู จำนวน 113 คน ลูกจ้างประจำ 3 คน
เกียรติประวัติของโรงเรียน

ในปีการศึกษา  2534   โรงเรียนสตรีทุ่งสงได้รับรางวัลโรงเรียนรางวัลพระราชทาน ประเภทสถานศึกษาขนาดใหญ่
ในปีการศึกษา 2548    ได้รับการคัดเลือกเป็นสถานศึกษารับรางวัลพระราชทานโรงเรียนมัธยมศึกษาขนาดใหญ่ เขตตรวจราชการที่ 11 ระดับการศึกษาขั้นพื้นฐาน ปีการศึกษา 2548
ทำเนียบผู้บริหารโรงเรียน

| 0 | 1 | 2 |
| --- | --- | --- |
ทำเนียบผู้อำนวยการโรงเรียนสตรีทุ่งสง
| รายนามผู้อำนวยการ | วาระการดำรงตำแหน่ง |  |
| นายสวัสดี ณ พัทลุง | 17 พฤษภาคม 2501 - 6 สิงหาคม 2501 |  |
| นางประนอม สังขมณี | 7 สิงหาคม 2501 - 31 พฤษภาคม 2503 |  |
| นางสังวาลย์ ทองปาน | 1 มิถุนายน 2503 - 29 สิงหาคม 2520 |  |
| นายเรวัตร พันธ์พิทย์แพทย์ | 30 สิงหาคม 2520 - 29 กันยายน 2521 |  |
| นางสังวาลย์ ทองปาน | 30 กันยายน 2521 - 20 พฤษภาคม 2525 |  |
| นางกนิษฐา อ่อนเปี่ยม | 30 กันยายน 2521 - 20 พฤษภาคม 2525 |  |
| นางสาววิไล เกษสยม | 26 มิถุนายน 2528 - 2 พฤศจิกายน 2533 |  |
| นางอัปสร วังสะวิบูลย์ | 2 พฤศจิกายน 2533 - 24 ตุลาคม 2535 |  |
| นางประภาพรรณ ภูมิสิงหราช | 25 ตุลาคม 2535 - 31 ตุลาคม 2536 |  |
| นางบุญงาม ไชยรักษ์ | 1 พฤศจิกายน 2536 - 31 ตุลาคม 2539 |  |
| นางสาวดวงเดือน ไชยจงมี | 1 ธันวาคม 2539 - 30 ตุลาคม 2543 |  |
| นายสมคิด เกตุแก้ว | 3 พฤศจิกายน 2543 - 26 มกราคม 2544 |  |
| นายกลิ่น นาคนวล | 12 กุมภาพันธ์ 2544 - 16 พฤศจิกายน 2544 |  |
| นางสาวผ่องศรี เรืองดิษฐ์ | 19 พฤศจิกายน 2544 - 13 ธันวาคม 2545 |  |
| นางเพ็ญจัณย์ โกไศยกานนท์ | 16 ธันวาคม 2545 - 30 กันยายน 2553 |  |
| นายปรีชา แร่ทอง | 8 พฤษภาคม 2554 - 19 กันยายน 2560 |  |
| นายสง่า นาวารัตน์ | 20 มิถุนายน 2561 - 2563 |  |
| ดร.สุภาภรณ์ คงคานนท์ | 2563 - ปัจจุบัน |  |
อาคารและสถานที่ภายในโรงเรียน > อาคารเรียนและอาคารปฏิบัติ

1. อาคารบุษกรหรืออาคาร 3 มีจำนวนทั้งสิ้น 4 ชั้นใช้เป็นอาคารเรียนห้องเรียนทั่วไป เป็นที่ตั้งของกลุ่มสาระภาษาไทย และกลุ่มสาระพละศึกษาและสุขศึกษา
2. อาคารอัคนีหรืออาคาร 4 มีจำนวนทั้งสิ้น 4 ชั้น เป็นที่ตั้งของสำนักงานผู้อำนวยการโรงเรียน การเงิน ห้องวิชาการ ห้องทะเบียน เป็นที่ตั้งของกลุ่มสาระคณิตศาสตร์ และกลุ่มสาระภาษาต่างประเทศ
3. อาคารศรอนงค์หรืออาคาร 5 มีจำนวนทั้งสิ้น 5 ชั้น เป็นอาคารเรียนวิชากลุ่มสาระการเรียนรู้วิทยาศาสตร์
4. อาคารวงรวีหรืออาคาร 6 มีจำนวนทั้งสิ้น 4 ชั้น เป็นอาคารเรียนวิชาในกลุ่มสาระการเรียนรู้การงานอาชีพและเทคโนโลยีและกลุ่มสาระการเรียนรู้ศิลปะ-นาฏศิลป์
5. อาคารวีรนุชหรืออาคาร 7 มีจำนวนทั้งสิ้น 4 ชั้น เป็นอาคารเรียน เป็นที่ตั้งของกลุ่มสาระสังคมศึกษา ศาสนาและวัฒนธรรม
6. อาคารร่วมใจหรืออาคาร 8 มีจำนวนทั้งสิ้น 3 ชั้น เป็นอาคารเรียน
7. อาคารหอประชุมเล็บมือนาง มีจำนวนทั้งสิ้น 2 ชั้น
8. อาคารจตุคาม (ชื่อเต็ม "อาคารจตุคามรามเทพ วาสนามหาโชค 2550") 4 ชั้น ประกอบด้วยห้องประชุมใหญ่ในรูปแบบโรงละคร ใช้เป็นสถานที่ในการเรียนการสอนคาบวิชาหลักที่เรียนรวมทั้งสายชั้น
9. อาคารศูนย์นวัตกรรมทางการศึกษา HONDA  2 ชั้น เป็นอาคารเรียนนักเรียนโครงการพิเศษและห้องเรียนการเขียนแบบ (อาคารนี้จะเชื่อมกับอาคารวีรนุชหรืออาคาร 7 และเรียกชื่อห้องรวมกับอาคาร 7 เป็นห้อง 727 728 และ 729)
10. อาคารคหกรรม ตั้งอยู่บริเวณฝั่งตรงข้ามของโรงเรียน มีจำนวนทั้งสิ้น 2 ชั้น เป็นอาคารเรียนประกอบไปด้วยห้องเรียนปฏิบัติการทางคหกรรมขนาดใหญ่ 2 ห้อง
11. อาคารศูนย์วัฒนธรรมท้องถิ่นสตรีทุ่งสงหรือศูนย์วัฒนธรรม มีจำนวนทั้งสิ้น 1 ชั้น เป็นอาคารเรียนลักษณะเป็นพิพิธภัณฑ์แสดงความเป็นมาของท้องถิ่นและมีศาลาไทยเป็นลานสำหรับการเรียนการสอนในภาควิชาภาษาไทยท้องถิ่น
12. อาคารช่างอุตสาหกรรมและเกษตรกรรม มีจำนวนทั้งสิ้น 1 ชั้น เป็นห้องเรียนในภาควิชางานช่าง และ ประกอบไปด้วยลานทดลองกิจกรรมทางการเกษตร
13. อาคารชั่วคราว 1 ชั้น เป็นห้องเรียนในภาควิชาศิลปะศึกษาและสำนักงานกลุ่มสาระการเรียนรู้ศิลปะ
อาคารและสถานที่ภายในโรงเรียน > อาคารกิจกรรมกีฬา

สนามหลัก ประกอบด้วย
อาคารพลศึกษาหรือโรงยิม เป็นลักษณะสนามกีฬาในร่ม ประกอบด้วยสนามวอลเลย์บอล, สนามบาสเกตบอลและลานข้างเป็นสนามเทเบิลเทนนิส อีกทั้งยังเคยใช้เป็นสถานที่จัดการแข่งขันกีฬารายการสำคัญมาแล้ว เช่น การแข่งขันกีฬาแห่งชาติ ครั้งที่ 36 (นครศรีธรรมราชเกมส์) รวมถึงกิจกรรมคอนเสิร์ตในโอกาสต่าง ๆ
สนามกีฬาประจำโรงเรียน เป็นสนามกีฬากลางแจ้ง ประกอบด้วยลู่วิ่ง, สนามฟุตซอล 2 สนาม, สนามเซปักตะกร้อ 1 สนาม, สนามเปตองขนาดย่อม สนามบาสเก็ตบอล 1 สนาม (บริเวณลานจอดรถจักรยานยนต์สำหรับนักเรียน) และ ยังมีอัฒจันทร์ปูน 4 หลัง โดยแต่ละหลังสามารถจุผู้ชมได้ 500 ที่นั่ง รวม 2,000 ที่นั่งโดยมีแผนที่จะใช้สนามกีฬาแห่งนี้เป็นสถานที่จัดงานกีฬาสีของโรงเรียนสตรีทุ่งสงและเป็นสนามกีฬาชองชุมชน
สนามย่อย ประกอบด้วย
สนามแบดมินตัน ใช้อาคารหอประชุมเล็บมือนางชั้นที่ 1 เป็นสถานที่จัดการเรียนการสอนและการแข่งขัน
สนามแชร์บอล เดิมอยู่บริเวณระหว่างอาคารศรอนงค์ (อาคาร 5) และอาคารบุษกร (อาคาร 3) มักถูกใช้เป็นครั้งคราวเนื่องจากปัจจุบันเป็นลานจอดรถสำหรับคณะครูและบุคลากรและต่อมาได้ใช้ลานบริเวณหน้าอาคาร 4 ในการจัดกิจกรรม
อาคารและสถานที่ภายในโรงเรียน > สวนหย่อมและสถานพักผ่อนหย่อนใจ

ศาลา ตั้งอยู่รอบบริเวณ ลานเข้าแถว อาคารวีรนุช อาคารศรอนงค์ และ อาคารวงรวีเพื่อใช้เป็นสถานที่ในการพักผ่อนและทบทวนความรู้แก่นักเรียน
สวนหย่อมประดับ ตั้งอยู่บริเวณหน้าโรงยิม และ หน้าทางขึ้นอาคารหอประชุมอเนกประสงค์ 2 โดยมีน้ำพุขนาดเล็ก และต้นไม้หลากชนิด เพื่อให้นักเรียนได้ศึกษาความรู้จากป้ายนิเทศน์จากสวนหย่อมประดับ
หลักสูตร > ระดับชั้นมัธยมศึกษาตอนต้น

ประเภทห้องเรียนพิเศษ
โครงการห้องเรียนพิเศษการสร้างความเป็นเลิศทางภาษาอังกฤษ (Native English Educational Development Program ; NEED Program) ระดับชั้นละ 1 ห้อง ห้องละ 36 คน (36 คน)
โครงการความสามารถพิเศษด้านวิทยาศาสตร์ และคณิตศาสตร์ ตามแนวทาง สสวท. และ สอวน. (MASTER Program) ระดับชั้นละ 2 ห้อง ห้องละ 30 คน (60 คน)
โครงการห้องเรียนพิเศษส่งเสริมนักเรียนสู่ความเป็นเลิศด้านภาษาจีน (Chinese Enhancement Program ; CEP) ระดับชั้นละ 1 ห้อง ห้องละ 30 คน (30 คน)
โครงการห้องเรียนพิเศษวิทยาศาสตร์ คณิตศาสตร์ เทคโนโลยี และสิ่งแวดล้อม (Enrichment Program of Science Mathematics Technology and Environment ; SMTE) ระดับชั้นละ 1 ห้อง ห้องละ 30 คน (30 คน)
ประเภทห้องเรียนปกติ
ห้องเรียนวิทยาศาสตร์พลังสิบ ระดับชั้นละ 1 ห้อง ห้องละ 40 คน (40 คน)
ห้องเรียนปกติ ระดับชั้นละ 6 ห้อง ห้องละ 40 คน (240 คน)
หลักสูตร > ระดับชั้นมัธยมศึกษาตอนปลาย

ประเภทห้องเรียนพิเศษ
โครงการห้องเรียนพิเศษวิทยาศาสตร์ คณิตศาสตร์ เทคโนโลยี และสิ่งแวดล้อม (Enrichment Program of Science Mathematics Technology and Environment ; SMTE) ระดับชั้นละ 1 ห้อง ห้องละ 30 คน (30 คน)
โครงการห้องเรียนพิเศษวิทยาศาสตร์ และคณิตศาสตร์ (Pre-Cadet Gifted Program ; PCGP) ระดับชั้นละ 1 ห้อง ห้องละ 30 คน (30 คน)
โครงการห้องเรียนพิเศษภาษาอังกฤษ (Intensive English Program ; IEP) ระดับชั้นละ 1 ห้อง ห้องละ 30 คน (30 คน)
ประเภทห้องเรียนปกติ
แผนการเรียนวิทยาศาสตร์ และคณิตศาสตร์ (วิทยาศาสตร์พลังสิบ) (Science and Mathematics Program ; SMP) ระดับชั้นละ 1 ห้อง ห้องละ 40 คน (40 คน)
แผนการเรียนวิทยาศาสตร์ และคณิตศาสตร์ (Science and Mathematics Program ; SMP) ระดับชั้นละ 1 ห้อง ห้องละ 40 คน (40 คน)
แผนการเรียนภาษาอังกฤษ และคณิตศาสตร์ (English and Mathematics Program ; EMP) ระดับชั้นละ 2 ห้อง ห้องละ 40 คน (80 คน)
แผนการเรียนภาษาอังกฤษ และภาษาจีน (English and Chinese Program ; ECP) ระดับชั้นละ 1 ห้อง ห้องละ 40 คน (40 คน)
แผนการเรียนภาษาอังกฤษ และภาษาฝรั่งเศส (English and French Program ; EFP) ระดับชั้นละ 0.5 ห้อง ห้องละ 20 คน (20 คน)
แผนการเรียนภาษาอังกฤษ และภาษาญี่ปุ่น (English and Japanese Program ; EJP) ระดับชั้นละ 0.5 ห้อง ห้องละ 20 คน (20 คน)
แหล่งข้อมูลอื่น

โรงเรียนสตรีทุ่งสง เก็บถาวร 2014-04-03 ที่ เวย์แบ็กแมชชีน
อาคารบุษกร ภาพมุมมองภาพถ่ายจากระเบียงอาคารวีรนุช
อาคารอัคนี มุมมองจากหอประชุม 1
ห้องสมุดเฉลิมพระเกียรติกาญจนาภิเษก ในอาคารวีรนุช
อนุสรณ์ วงศ์วรรณ

| อนุสรณ์ วงศ์วรรณม> ป.ช., ม.ว.ม. |
| --- | --- |

นายกองค์การบริหารส่วนจังหวัดลำพูน
ดำรงตำแหน่ง 20 ธันวาคม พ.ศ. 2563 – 19 ธันวาคม พ.ศ. 2567 (3 ปี 11 เดือน 29 วัน)
ก่อนหน้า: นิรันดร์ ด่านไพบูลย์
ถัดไป: วีระเดช ภู่พิสิฐ
รัฐมนตรีว่าการกระทรวงการพัฒนาสังคมและความมั่นคงของมนุษย์
ดำรงตำแหน่ง 2 สิงหาคม พ.ศ. 2551 – 9 กันยายน พ.ศ. 2551 (1 เดือน 7 วัน)
นายกรัฐมนตรี: สมัคร สุนทรเวช
ก่อนหน้า: ชวรัตน์ ชาญวีรกูล
ถัดไป: อุดมเดช รัตนเสถียร
รัฐมนตรีว่าการกระทรวงวัฒนธรรม
ดำรงตำแหน่ง 6 กุมภาพันธ์ พ.ศ. 2551 – 2 สิงหาคม พ.ศ. 2551 (5 เดือน 27 วัน)
นายกรัฐมนตรี: สมัคร สุนทรเวช
ก่อนหน้า: คุณหญิง ไขศรี ศรีอรุณ
ถัดไป: สมศักดิ์ เกียรติสุรนนท์
 
ข้อมูลส่วนบุคคล
เกิด: 7 มกราคม พ.ศ. 2495 (73 ปี) อำเภอร้องกวาง จังหวัดแพร่ ประเทศไทย
พรรคการเมือง: เอกภาพ (2531–2534)   สามัคคีธรรม (2535)   ชาติพัฒนา (2535–2547)   ไทยรักไทย (2547–2550)   พลังประชาชน (2550–2551)   เพื่อไทย (2556–2564, 2567–ปัจจุบัน)
คู่สมรส: สมรศรี วงศ์วรรณ (สมรส 2523)
ทรัพย์สินสุทธิ: 35.2 ล้านบาท
ชื่อเล่น: โอน

อนุสรณ์ วงศ์วรรณ (เกิด 7 มกราคม พ.ศ. 2495) อดีตนายกองค์การบริหารส่วนจังหวัดลำพูน อดีตรัฐมนตรีว่าการกระทรวงการพัฒนาสังคมและความมั่นคงของมนุษย์ ในรัฐบาลสมชาย วงศ์สวัสดิ์ อดีตรัฐมนตรีว่าการกระทรวงวัฒนธรรม ในรัฐบาลสมัคร สุนทรเวช อดีตสมาชิกสภาผู้แทนราษฎรจังหวัดลำพูน สังกัดพรรคพลังประชาชน
ประวัติ

อนุสรณ์ วงศ์วรรณ เกิดมื่อวันที่ 7 มกราคม พ.ศ. 2495 ที่อำเภอร้องกวาง จังหวัดแพร่ มีชื่อเล่นว่า ''โอน'' หรือที่นิยมเรียกกันว่า ''เสี่ยโอน'' เป็นบุตรชายของนายณรงค์ หรือพ่อเลี้ยงณรงค์ วงศ์วรรณ (บุตรพ่อเจ้าแสน วงศ์วรรณ สืบเชื้อสายมาจากแสนเสมอใจ กับแม่เจ้าพิมพา พระญาติเจ้าหลวงเทพวงศ์ เจ้าผู้ครองนครแพร่องค์ที่ 2 แห่งราชวงศ์แสนซ้าย) อดีตหัวหน้าพรรคสามัคคีธรรม และนางอุไร หรือแม่เลี้ยงอุไร วงศ์วรรณ สำเร็จการศึกษามัธยมต้นจากโรงเรียนมงฟอร์ตวิทยาลัย จ.เชียงใหม่  ระดับมัธยมศึกษาตอนปลาย จากวิทยาลัยบางแสน  จ.ชลบุรี ระดับปริญญาตรีจากวิทยาลัยไวด์เนอร์ รัฐเพนซิลเวเนีย ประเทศสหรัฐอเมริกา และระดับปริญญาโท (ด้านวิศวกรรมอุตสาหการ) จากมหาวิทยาลัยนอร์ทแคโรไลนาสเตต ประเทศสหรัฐอเมริกา
การเมือง

อนุสรณ์ วงศ์วรรณ เป็นอดีตสมาชิกสภาผู้แทนราษฎรจังหวัดลำพูน 4 สมัย เคยดำรงตำแหน่งรัฐมนตรี 4 กระทรวง ได้แก่ รัฐมนตรีช่วยว่าการกระทรวงอุตสาหกรรม รัฐมนตรีช่วยว่าการกระทรวงมหาดไทย (รัฐบาลนายบรรหาร ศิลปอาชา) รัฐมนตรีช่วยว่าการกระทรวงแรงงานและสวัสดิการสังคม (รัฐบาล นายชวน หลีกภัย) รัฐมนตรีว่าการกระทรวงวัฒนธรรม (รัฐบาลนายสมัคร  สุนทรเวช) และรัฐมนตรีว่าการกระทรวงการพัฒนาสังคมและความมั่นคงของมนุษย์ (รัฐบาลนายสมัคร  สุนทรเวช)
ในปี พ.ศ. 2551 อนุสรณ์ ถูกตัดสิทธิ์ทางการเมืองเป็นเวลา 5 ปี เนื่องจากเป็นกรรมการบริหารพรรคพลังประชาชน
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 27
ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 19 แต่ไม่ได้รับเลือกตั้ง เนื่องจากพรรคเพื่อไทยมีจำนวนสมาชิกสภาผู้แทนราษฎรมากกว่าจำนวนสมาชิกสภาผู้แทนราษฎรพึงมีตามที่กำหนดไว้ในรัฐธรรมนูญ
ในการเลือกตั้งนายกองค์การบริหารส่วนจังหวัดในประเทศไทย พ.ศ. 2563 เขาได้รับเลือกตั้งเป็นนายกองค์การบริหารส่วนจังหวัดลำพูน
เครื่องราชอิสริยาภรณ์

พ.ศ. 2543 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2542 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พลอย (วงดนตรี)

| พลอย |
| --- | --- |
ที่เกิด: กรุงเทพมหานคร ประเทศไทย
แนวเพลง: ป็อปร็อค แดนซ์ คันทรี่ กอสเปล บลูส์
ช่วงปี: พ.ศ. 2529 – 2533
ค่ายเพลง: นิธิทัศน์โปรโมชั่น

อดีตสมาชิก: อิศรพงศ์ ชุมสาย ณ อยุธยา มืด ไข่มุก (เสียชีวิตแล้วเมื่อ 28 ตุลาคม พ.ศ. 2565) รักษ์ สวัสซิตัง สมบูรณ์ สุทธิสัตตบุษย์ อนุสาร คุณะดิลก (เสียชีวิตแล้วเมื่อ 3 สิงหาคม พ.ศ. 2557)  ปิติ ปิติวงศ์ เดวิด เอง วรดิษฐ์ เมืองทอง   วสุ แสงสิงแก้ว (2529-2531)  ติ๊ก ชิโร่ (2529-2533)  อภิไชย เย็นพูนสุข (2529-2530) ชาตรี คงสุวรรณ (2529-2530)
พลอย หรือ วงพลอย เป็นวงดนตรีที่มาจากแนวความคิดของดนุพล แก้วกาญจน์ อดีตสมาชิกวงแกรนด์เอ็กซ์ ที่ต้องการมีวงดนตรีแบคอัพเป็นของตนเอง ในการออกอัลบั้มเดี่ยวกับนิธิทัศน์โปรโมชั่น
ประวัติ

วงพลอย เดิมชื่อ "แจ้และพลอย" เริ่มแรกมีสมาชิกจำนวน 4 คน ได้แก่
โอม ชาตรี คงสุวรรณ มือกีตาร์วงดิ อินโนเซ้นท์ มาร่วมทำงานในฐานะ Guitar support ให้ในช่วงแรกที่ยังเป็นแค่วงดนตรีแจ้และพลอย (โดยทำหน้าที่ Support ให้ แจ้ ดนุพล เพื่อการทัวร์คอนเสิร์ต ต่อมาเมื่อมีการก่อตั้งเป็นวงพลอยเพื่อออกอัลบั้มเอง โอม ชาตรี ได้ถอนตัว เพื่อไม่ให้เกิดความทับซ้อนในการทำงาน และยังทำหน้าที่สมาชิกของดิอินโนเซ้นท์ต่อไป)
จิ๊บ วสุ แสงสิงแก้ว ร้องนำ, คีย์บอร์ด ,  กีต้าร์
รักษ์ สวัสซิตัง กีต้าร์โปร่ง, ร้องนำ
เหม อนุสาร คุณะดิลก เบส
อัลบั้มแรกวางแผงเมื่อ พ.ศ. 2529 ในชื่อว่า "แจ้และพลอย" โดยแจ้ ดนุพล แก้วกาญจน์ ร่วมร้องและเป็นโปรดิวเซอร์ ต่อมาอัลบั้มชื่อ "ของขวัญ"
และในปีพ.ศ. 2530 อัลบั้ม "สุภาพบุรุษนักฝัน" ถือเป็นอัลบั้มเต็มตัวชุดแรกของวงพลอย โดยได้มีการเปลี่ยนตัวสมาชิกตำแหน่งเปียโนเป็น ปิติ ปิติวงศ์ อดีตสมาชิกวงร็อกเคสตร้า มีเพลงดังในอัลบั้ม คือ "สูตรรักนักเรียน", "จดหมายลาครู" (ร้องโดย วสุ), "ปลงซะ" (ร้องโดย ติ๊ก ชีโร่), "ไม่ได้เจตนา" (ร้องโดย มืด ไข่มุก)
ในปี พ.ศ. 2531 วงพลอยได้เพิ่มสมาชิกตำแหน่งกีตาร์ คือ เดวิด เอง และได้ออกอัลบั้มชุดต่อมา ชื่อ "สมาคมคนเจ็บ ๆ" มีเพลงดัง คือ "หนึ่งเจ็บนี้ใช้หนี้เธอ", "ถูกใจนิดนิด", "สมองจนจน" หลังจากนั้น วสุ แสงสิงแก้ว ได้ประกาศลาออกจากวงเพื่อไปศึกษาต่อในต่างประเทศ
ปี พ.ศ. 2532 ได้ออกอัลบั้มชุดที่สาม ชื่อ "พลอย 3" โดยได้เปลี่ยนสมาชิกในตำแหน่งนักร้องแทนวสุ คือ วรดิษฐ์ เมืองทอง มีเพลงดังคือ "เจ๊าะแจ๊ะ", "เจอบ่อยบ่อย", "เปลืองน้ำตา", "คิดเอาเอง"
จากนั้น ติ๊ก ชิโร่ ได้ขอลาออกจากวงเพื่อไปทำอัลบั้มเดี่ยวทำให้สมาชิกที่เหลือได้ประกาศแยกวงในที่สุด
สมาชิก

ติ๊ก ชิโร่ (ศิริศักดิ์ นันทเสน) ตำแหน่ง นักร้องนำ, กลองชุด เกิด 25 กันยายน พ.ศ. 2504
วสุ แสงสิงแก้ว  ตำแหน่ง นักร้องนำ, คีย์บอร์ด, กีตาร์ เกิด 29 ธันวาคม พ.ศ. 2510
อิศรพงศ์ ชุมสาย ณ อยุธยา ตำแหน่ง หัวหน้าวง, คีย์บอร์ด
มืด ไข่มุก (เสียชีวิตแล้วเมื่อ 28 ตุลาคม พ.ศ. 2565) ตำแหน่ง เพอร์คัสชั่น, กลองชุด, นักร้องนำ
รักษ์ สวัสซิตัง ตำแหน่ง กีตาร์, นักร้องนำ
สมบูรณ์ สุทธิสัตตบุษย์ ตำแหน่ง คีย์บอร์ด, กีตาร์ , ซาวด์เอ็นจีเนียร์, นักร้อง
อนุสาร คุณะดิลก (เสียชีวิตแล้วเมื่อ 3 สิงหาคม พ.ศ. 2557) ตำแหน่ง เบส, นักร้องนำ
ชาตรี คงสุวรรณ ตำแหน่ง กีตาร์, แซ็กโซโฟน เกิด 17 มีนาคม พ.ศ. 2505 (เล่นกีต้าร์ในชุดสุภาพบุรุษนักฝัน เฉพาะในห้องอัดเสียง)
อภิไชย เย็นพูนสุข ตำแหน่ง เปียโน เกิด 19 ตุลาคม พ.ศ. 2504 (เป็นสมาชิกช่วงแจ้และพลอย)
ปิติ ปิติวงศ์ ตำแหน่ง คีย์บอร์ด (เข้าร่วมตั้งแต่ชุด สุภาพบุรุษนักฝัน)
เดวิด เอง ตำแหน่ง กีตาร์ (เข้าร่วมตั้งแต่ชุด สมาคมคนเจ็บๆ)
วรดิษฐ์ เมืองทอง ตำแหน่ง นักร้องนำ (แทนวสุตั้งแต่ชุด พลอย 3)
ผลงาน

แจ้และพลอย ฝันสีทอง (1 กุมภาพันธ์ 2529)
พังเพย
คำถาม
แสนรัก
น้ำค้างกลางแดด
ฝันสีทอง
ใครสักคน
ดอกไม้ให้คุณ
ด้วยมือของเธอ
ฝันลำเอียง
มองโลกให้เป็น
เธอ
แสนรัก (บรรเลง)
แจ้และพลอย ฝันสีทอง (1 พฤษภาคม พ.ศ. 2529)
พังเพย
คำถาม
แสนรัก
น้ำค้างกลางแดด
ฝันสีทอง
ใครสักคน
ดอกไม้ให้คุณ
ด้วยมือของเธอ
ฝันลำเอียง
มองโลกให้เป็น
เธอ
แสนรัก (บรรเลง)
แจ้และพลอยชุด ของขวัญ วางแผง (29 พฤศจิกายน พ.ศ. 2529)
อร่อยไปเลย
สิงโตหน้าโบสถ์ (ร้องแร๊พโดยติ๊ก ชีโร่)
ตายทั้งเป็น
ที่สุดของหัวใจ
โลกนี้คือเธอ
พิษรัก
ห้องสีขาว
ยำโลก
จิ๊บ ร.ด.
รักเอยอยู่ไหน
ร้อน
ของขวัญ
สุภาพบุรุษนักฝัน (สิงหาคม พ.ศ. 2530)
จดหมายลาครู (วสุ)
สุภาพบุรุษนักฝัน (วสุ)
สูตรรักนักเรียน (วสุ)
กลัวบาป (รักษ์)
นกน้อย (ติ๊ก ชิโร่)
กลิ่น (บรรเลง)
ปลงซะ (ติ๊ก ชิโร่)
ไม่ได้เจตนา (มืด)
กลิ่น (ร้องหมู่)
แค่...ข่าวร้าย (เหม)
โตแล้ว ไม่ต้องกลัว (วสุ)
สุดแต่ใจของเธอ (รักษ์)
สมาคมคนเจ็บๆ (พฤศจิกายน พ.ศ. 2531)
ขอยืมสาว (วสุ)
ยอมหรือไม่ยอม (วสุ)
สมองจนจน (มืด)
หนึ่งเจ็บนี้ใช้หนี้เธอ (รักษ์)
สุดท้ายที่ฉัน (หยุด) (รักษ์)
คู่ปรับ (วสุ & ติ๊ก ชิโร่)
สมาคมคนเจ็บเจ็บ (วสุ)
ถูกใจนิดนิด (ติ๊ก ชิโร่)
กระดาษชำระ (เหม)
ไม่มีบ้างเลย (เมา)
ฉันแคร์ (ติ๊ก ชิโร่)
หนึ่งเจ็บนี้ใช้หนี้เธอ (บรรเลง)
พลอย #3 (ตุลาคม พ.ศ. 2532)
เจ๊าะแจ๊ะ (มืด)
เจอบ่อยบ่อย (ติ๊ก ชิโร่)
เปลืองน้ำตา (ติ๊ก ชิโร่)
ไม่ใช่สอง (เหม)
ให้คอยทำไม (รักษ์)
ยังใหม่ (กบ)
บอกไว้ก่อน (กบ)
ค่อยเป็นค่อยไป (รักษ์)
ฝันทุกวัน (ร้องหมู่)
คิดเอาเอง (เมา)
หมาจนตรอก (มืด)
โหนเสา (มืด & เดวิด เอง)
อัลบั้มรวมเพลง

รวมฮิต พลอย (มิถุนายน 2535)
BEST OF พลอย (พฤศจิกายน 2544)
ผลงานร่วมกับศิลปินคนอึ่น

ฉันมากับเพลง (ธันวาคม 2531)
ต้นตำรับ 1 (2531)
Big Hit 1 (2536)
ตวงสิทธิ์-สรพงศ์-พลอยรวมฮิต (2537)
สตริง วันวาน (2540)
เพื่อน & พลอย BUDDY DREAM (2541)
เพื่อน & พลอย คู่หู คู่เต้น (2541)
เพื่อน & พลอย BUDDY DANCE (2541)
รวมเพลงสนุกๆ (2545)
นิธิทัศน์ 25 ปี ชิ้นเอก ชุด 5 (2546)
25 ปี นิธิทัศน์ รวมเพลงฮิตสนุกๆ ชุด 3 (2546)
เพลงเพื่อชีวิต ชิ้นเอก (2546)
เพลงรักที่แสนเศร้า ชุด 2 (2546)
เพลงรักที่แสนเศร้า ชุด 3 (2546)
รวมเพลงดังยุค 1980-1990 แฟนฉัน 3 (มกราคม 2547)
จิ๊กโก๋ อกหัก ชุดที่ 2 (27 กรกฎาคม 2548)
ดีที่สุดแห่งปี 2530 (2549)
ดีทีสุดแห่งปี 2531 (2549)
TRUE LOVE STORY # 1 ตอนใจร้าว (มิถุนายน 2555)
TRUE LOVE STORY #2 หลงรักเธอ (กรกฎาคม 2555)
เพลงฮิตเมื่อวันวาน (กันยายน 2555)
เพลงฮิตเมื่อวันวาน 2 (กันยายน 2556)
A Feel Good Time ฟังไปยิ้มไป (ตุลาคม 2556)
ที่สุดแห่งความคิดถึง ชุด ครั้งหนึ่งวันนี้ (กุมภาพันธ์ 2557)
ใจประสานใจ สนุกทุกเทศกาล (มิถุนายน 2557)
ที่สุดของที่สุดจากวันวาน (กรกฎาคม 2557)
คืนความสุข แด่แฟนเพลง HAPPINESS SONGS (สิงหาคม 2557)
Best of แสนรัก แสนคิดถึง 1 (มิถุนายน 2558)
Best Of แสนรัก แสนคิดถึง Vol.3 (มิถุนายน 2558)
เพลงเพื่อชีวิต ที่คิดถึง ทางสายเปลี่ยว (กรกฎาคม 2558)
เพื่อชีวิตฮิตพันล้าน 2 (ธันวาคม 2558)
The Majors of The Originals (สิงหาคม 2559)
คอนเสิร์ต

โลกดนตรี พลอย (11 ธันวาคม 2531 - 4 มีนาคม 2533)
หนังสือ

Memmory Song Book Vol.4
THE GUITAR รวมเทปเพลงดัง ชุด 8
เมโมรี่ ซองบุ๊ค ฉบับที่ 5
เพลงประกอบละคร

เพลงประกอบละคร น.อ. สามช่า 2567 ชื่อเพลง สูตรรักนักเรียน
แหล่งข้อมูลอื่น

"พลอย" สมาคมสุภาพบุรุษนักดนตรีแห่งทศวรรษ 1980s เก็บถาวร 2009-03-04 ที่ เวย์แบ็กแมชชีน
นิธิทัศน์ โปรโมชั่น
รายชื่อคณะนิติศาสตร์ในประเทศไทย

สถาบันอุดมศึกษา ที่เปิดการเรียนการสอนคณะ, สำนักวิชา, ภาควิชา, สาขาวิชานิติศาสตร์ในประเทศไทย ได้แก่
ชื่อคณะนิติศาสตร์

| --- | --- |
 คณะนิติศาสตร์ มหาวิทยาลัยธรรมศาสตร์  คณะนิติศาสตร์ จุฬาลงกรณ์มหาวิทยาลัย  คณะนิติศาสตร์ มหาวิทยาลัยกรุงเทพ  คณะนิติศาสตร์ มหาวิทยาลัยกรุงเทพธนบุรี  คณะนิติศาสตร์ มหาวิทยาลัยเกริก  คณะนิติศาสตร์ มหาวิทยาลัยเกษมบัณฑิต  คณะนิติศาสตร์ มหาวิทยาลัยขอนแก่น เก็บถาวร 2017-03-03 ที่ เวย์แบ็กแมชชีน  คณะนิติศาสตร์ มหาวิทยาลัยเจ้าพระเยา  คณะนิติศาสตร์ มหาวิทยาลัยเชียงใหม่  คณะนิติศาสตร์ มหาวิทยาลัยทักษิณ เก็บถาวร 2017-09-10 ที่ เวย์แบ็กแมชชีน คณะนิติศาสตร์ปรีดี พนมยงค์ มหาวิทยาลัยธุรกิจบัณฑิตย์ เก็บถาวร 2022-04-17 ที่ เวย์แบ็กแมชชีน  คณะนิติศาสตร์ มหาวิทยาลัยนเรศวร  คณะนิติศาสตร์ มหาวิทยาลัยปทุมธานี  คณะนิติศาสตร์ มหาวิทยาลัยพะเยา เก็บถาวร 2017-09-26 ที่ เวย์แบ็กแมชชีน  คณะนิติศาสตร์ มหาวิทยาลัยพายัพ  คณะนิติศาสตร์ มหาวิทยาลัยภาคกลาง  คณะนิติศาสตร์ มหาวิทยาลัยมหาสารคาม  สำนักวิชานิติศาสตร์ มหาวิทยาลัยแม่ฟ้าหลวง (เทียบเท่าคณะ)  คณะนิติศาสตร์ มหาวิทยาลัยรังสิต เก็บถาวร 2017-09-24 ที่ เวย์แบ็กแมชชีน  คณะนิติศาสตร์ มหาวิทยาลัยราชธานี  คณะนิติศาสตร์ มหวิทยาลัยราชธานี วิทยาเขตอุดรธานี  คณะนิติศาสตร์ มหาวิทยาลัยราชพฤกษ์ เก็บถาวร 2018-09-14 ที่ เวย์แบ็กแมชชีน  คณะนิติศาสตร์ มหาวิทยาลัยรามคำแหง  คณะนิติศาสตร์ มหาวิทยาลัยราชภัฏเชียงราย:  คณะนิติศาสตร์ มหาวิทยาลัยราชภัฏมหาสารคาม เก็บถาวร 2018-08-23 ที่ เวย์แบ็กแมชชีน  คณะนิติศาสตร์ มหาวิทยาลัยราชภัฏรำไพพรรณี  คณะนิติศาสตร์ มหาวิทยาลัยราชภัฏสุราษฎร์ธานี  คณะนิติศาสตร์ มหาวิทยาลัยราชภัฏอุบลราชธานี  คณะนิติศาสตร์ มหาวิทยาลัยวงษ์ชวลิตกุล เก็บถาวร 2012-12-31 ที่ เวย์แบ็กแมชชีน  สำนักวิชานิติศาสตร์ มหาวิทยาลัยวลัยลักษณ์ เก็บถาวร 2021-05-25 ที่ เวย์แบ็กแมชชีน (เทียบเท่าคณะ)  คณะนิติศาสตร์ มหาวิทยาลัยเวสเทิร์น เก็บถาวร 2017-09-25 ที่ เวย์แบ็กแมชชีน  คณะนิติศาสตร์ มหาวิทยาลัยศรีปทุม  คณะนิติศาสตร์ มหาวิทยาลัยสงขลานครินทร์  คณะนิติศาสตร์ มหาวิทยาลัยสยาม  คณะนิติศาสตร์ วิทยาลัยสันตพล  สาขาวิชานิติศาสตร์ มหาวิทยาลัยสุโขทัยธรรมาธิราช เก็บถาวร 2017-10-05 ที่ เวย์แบ็กแมชชีน (เทียบเท่าคณะ)  คณะนิติศาสตร์ มหาวิทยาลัยหอการค้าไทย  คณะนิติศาสตร์ มหาวิทยาลัยหัวเฉียวเฉลิมพระเกียรติ  คณะนิติศาสตร์ มหาวิทยาลัยหาดใหญ่ เก็บถาวร 2018-05-10 ที่ เวย์แบ็กแมชชีน  คณะนิติศาสตร์ มหาวิทยาลัยอัสสัมชัญ  คณะนิติศาสตร์ มหาวิทยาลัยอีสเทิร์นเอเชีย เก็บถาวร 2017-05-11 ที่ เวย์แบ็กแมชชีน  คณะนิติศาสตร์ มหาวิทยาลัยอุบลราชธานี เก็บถาวร 2017-09-25 ที่ เวย์แบ็กแมชชีน  คณะนิติศาสตร์ มหาวิทยาลัยเอเชียอาคเนย์  คณะนิติศาสตร์ วิทยาลัยเซาธ์อีสท์บางกอก เก็บถาวร 2017-10-07 ที่ เวย์แบ็กแมชชีน  คณะนิติศาสตร์ มหาวิทยาลัยตาปี เก็บถาวร 2016-12-02 ที่ เวย์แบ็กแมชชีน  คณะนิติศาสตร์ วิทยาลัยทองสุข เก็บถาวร 2017-12-28 ที่ เวย์แบ็กแมชชีน  คณะนิติศาสตร์ วิทยาลัยนครราชสีมา  คณะนิติศาสตร์ สถาบันบัณฑิตพัฒนบริหารศาสตร์ (นิด้า) เก็บถาวร 2017-09-13 ที่ เวย์แบ็กแมชชีน  คณะนิติศาสตร์ วิทยาลัยบัณฑิตเอเชีย
ชื่อคณะเปิดร่วม

| --- | --- |
 คณะนิติรัฐศาสตร์ มหาวิทยาลัยราชภัฏร้อยเอ็ด  คณะรัฐศาสตร์ มหาวิทยาลัยราชภัฏชัยภูมิ  คณะรัฐศาสตร์และนิติศาสตร์ มหาวิทยาลัยบูรพา เก็บถาวร 2021-07-12 ที่ เวย์แบ็กแมชชีน :  วิทยาลัยกฎหมายและการปกครอง มหาวิทยาลัยราชภัฏศรีสะเกษ เก็บถาวร 2018-01-12 ที่ เวย์แบ็กแมชชีน (เทียบเท่าคณะ)  คณะนิติศาสตร์และการปกครอง มหาวิทยาลัยรัตนบัณฑิต เก็บถาวร 2017-10-18 ที่ เวย์แบ็กแมชชีน  โรงเรียนกฎหมายและการเมือง มหาวิทยาลัยสวนดุสิต เก็บถาวร 2015-05-10 ที่ เวย์แบ็กแมชชีน (เทียบเท่าคณะ)